ولبھ بھائی پٹیل

ولبھ بھائی پٹیل (31 اکتوبر 1875ء – 15 دسمبر 1950ء) بھارت کے ایک سیاسی و سماجی رہنما تھے، جنھوں نے تحریک آزادئ ہند اور بعد از تقسیم ہند بھارت کی تکمیل میں اہم کردار ادا کیا۔ بھارت اور دنیا بھر میں انھیں 'سردار' کے نام سے جانا جاتا تھا اس لیے آپ سردار ولبھ بھائی پٹیل بھی کہلاتے ہیں۔

سردار کا تعلق بھارت کی ریاست گجرات سے تھا اور آپ کے کامیاب وکیل تھے۔ آپ نے سول نافرمانی کی تحریک میں گجرات کے عوام کو متحد کیا جو برطانوی راج کی ظالمانہ راج نیتی کے خلاف ایک زبردست احتجاج تھا۔ اس کردار کے باعث آپ گجرات کے موثر ترین رہنماؤں میں سے ایک ہو گئے۔ بعد ازاں آپ انڈین نیشنل کانگریس کے اعلیٰ ترین عہدوں تک پہنچے اور اپنا بھرپور کردار ادا کیا۔ آپ نے 1934ء اور 1937ء کے انتخابات میں کانگریس کو اور بعد ازاں ہندوستان چھوڑ دو تحریک کو منظم کیا۔

آپ نے بعد از تقسیمِ ہند بھارت کے وزیر داخلہ اور نائب وزیر اعظم کی حیثیت سے موجودہ متحدہ بھارت کی تشکیل میں اہم کردار ادا کیا۔ اس سلسلے میں آپ نے بھرپور عسکری قوت کا مظاہرہ کیا اور کئی ریاستوں کو وفاقِ بھارت میں شامل کیا۔ اس کارروائی کے باعث انھیں 'بھارت کا مرد آہن' (Iron man of India) کہا گیا۔ دراصل 3 جون کے منصوبے کے تحت ہندوستان بھر کی تقریباً 600 امارتوں میں مقامی نوابوں کو یہ اختیار دیا گیا تھا کہ وہ بوقت تقسیم بھارت یا پاکستان جس میں شامل ہونا چاہیں اپنی مرضی کے مطابق شامل ہو سکتے ہیں۔ 15 اگست 1947ء کی حتمی تاریخ تک سوائے تین ریاستوں کے تقریباً تمام ریاستیں بھارتی دباؤ کو برداشت نہ کر سکیں اور بھارت میں شمولیت کا فیصلہ کر لیا۔ یہ تین ریاستیں جموں و کشمیر، جوناگڑھ اور حیدرآباد تھیں۔ ان تینوں ریاستوں کو عسکری قوت کے ذریعے بھارت میں شامل کیا گیا۔

 حوالہ جات 

زمرہ:آزادی ہند کے فعالیت پسند
زمرہ:انڈین نیشنل کانگریس کے صدور
زمرہ:انیسویں صدی کے ہندوستانی قانون دان
زمرہ:بھارت رتن وصول کنندگان
زمرہ:بھارت کی دستور ساز اسمبلی کے ارکان
زمرہ:بھارت کے سفرا برائے برازیل
زمرہ:بھارت کے نائب وزرائے اعظم
زمرہ:بھارت کے وزراء داخلہ
زمرہ:بھارت میں ریاستی جنازے
زمرہ:بھارتی اسکولوں و کالجوں کے بانیان
زمرہ:بھارتی قوم پرست
زمرہ:بھارتی ماہرین معاشیات
زمرہ:بھارتی ہندو
زمرہ:برطانوی ہند کے قیدی اور زیر حراست افراد
زمرہ:بیسویں صدی کے بھارتی قانون دان
زمرہ:پہلی لوک سبھا کے ارکان
زمرہ:پہلی نہرو وزارت
زمرہ:ضلع آنند کی شخصیات
زمرہ:گاندھی
زمرہ:گاندھیائی شخصیات
زمرہ:گجر
زمرہ:گجرات (بھارت) کی شخصیات
زمرہ:گجرات، بھارت کے سیاست دان
زمرہ:گجرات (بھارت) سے آزادی ہند کے فعالیت پسند
زمرہ:نڈياد کی شخصیات

زمرہ:ویکی ڈیٹا سے مختلف مختصر وضاحت
زمرہ:ہندوستانی سیاستدان
زمرہ:1875ء کی پیدائشیں
زمرہ:1950ء کی وفیات

زمرہ:گورنر جنرل ہندوستان کی کونسل کے ممبران
زمرہ:ولبھ بھائی پٹیل